Subject: FW: Selgitustaotlus: Perearst-osaniku osaluse säilitamine osaühingus ja varalise õiguse kaitse pärast nimistust loobumist
From: "Info - SOM" <[email-masked]>
To: "Info - SOM" <[email-masked]>
Date: Wed, 11 Mar 2026 09:46:18 +0200

From: Anna Mihhailova <[email-masked]> 
Sent: Tuesday, March 10, 2026 9:20 PM
To: Susanna Jurs - SOM <[email-masked]>
Subject: Selgitustaotlus: Perearst-osaniku osaluse säilitamine osaühingus
ja varalise õiguse kaitse pärast nimistust loobumist
 
	Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.	Lugupeetud
Sotsiaalministeeriumi  õigusala juht
 
Pöördun Teie poole selgitustaotlusega, mis puudutab tervishoiuteenuste
korraldamise seaduse (TTKS) ja Äriseadustiku (ÄS) koosmõju tõlgendamist.
Päringu eesmärk on saada selgus perearstiabi osutava osaühingu osaniku
õigusliku staatuse kohta olukorras, kus arst loobub nimistust, kuid jätkab
asutuses töötamist asendusarstina.
Asjaolude kirjeldus:
Perearst on osaühingu (OÜ Järve Tervisekeskus) osanik. Praeguseks on ta
oma nimistust loobunud, kuid nimistu teenindamine jätkub samas asutuses.
Kuna uut nimistut omavat perearsti pole hetkel leitud, töötab kõnealune
arst samas asutuses edasi asendusarsti rollis.
Asutuse põhikirja punkti 14 kohaselt võivad osanikud olla kõik füüsilised
ja juriidilised isikud. Põhikiri ei sea osanikuks olemise tingimuseks
nimistu haldamist. Samuti puudub osanikevaheline leping, mis kohustaks
osalusest loobuma.
 
Küsimused selgitustaotluse raames:
Regulatiivne alus: Kas TTKS-ist või muudest tervisvaldkonna
regulatsioonidest tuleneb nõue, et üldarstiabi osutava äriühingu osanik
peab olema nimistut omav perearst?
 
Varaline õigus vs. tegevusluba: Äriseadustiku kohaselt on osa osaniku vara
ning osaluse võõrandamine on vaba, kui põhikiri ei sätesta teisiti. Kas
Sotsiaalministeeriumi hinnangul võib tervishoiualane eriregulatsioon
(TTKS) piirata osaniku põhiseaduslikku ja äriseaduslikku varalist õigust
asutuses, kui isik on jätkuvalt asutusega erialaselt seotud
(asendusarstina)?
 
Kohustuslik võõrandamine: Kas olukorras, kus arst on nimistust loobunud,
kuid on jätkuvalt asutuse tegevusega seotud, on tal seadusjärgne kohustus
oma osalusest (varast) loobuda?
 
Erialane seotus: Kas asendusarstina töötamine on ministeeriumi vaatest
piisav "erialane seotus" tervishoiuteenuse osutajaga, et tagada tegevusloa
nõuete täitmine ja õigustada osaluse säilimist omanikeringis?
 
Sooviksin ministeeriumi ametlikku seisukohta, et vältida ebaõiglasi
nõudeid osaluse sundvõõrandamiseks ja tagada õigusselgus nii arsti kui ka
tervishoiuasutuse jaoks.
 
Ette tänades,
Anna Mihhailova
OÜ Järve Tervisekeskus
 
Selles e-kirjas sisalduv teave (kaasa arvatud manused) on mõeldud
ametialaseks kasutamiseks ning seda võivad kasutada vaid e-kirja
adressaadid. E-kirjas sisalduvat teavet ei tohi ilma saatja selgelt
väljendatud loata edasi saata ega mistahes viisil kõrvalistele isikutele
avaldada. Juhul, kui Te olete saanud käesoleva e-kirja eksituse tõttu,
teavitage sellest koheselt saatjat ning kustutage e-kiri oma arvutist.